Koryjańsko Republika Ludowo-Dymokratyczno, (kor. 조선민주주의인민공화국, hancha 朝鮮民主主義人民共和國, MCR. Chosŏn Minjujuŭi Inmin Konghwaguk, Pōłnocno Koryjo, we skrōcie KRLD) – państwo kōmōnistyczne powstołe we pōłnocnyj tajli Koryjańskigo Pōłwyspu po II wojnie światowyj na terynach zajyntych ôd Czyrwiōnyj Armiji. Totalitarno władza sprawuje ôparta na idei dżucze mōnopartyja, Partia Roboty Koryje. KRLD granica mo ze: Rusyjōm na pōłnocnym wschodzie, Chinōma na pōłnocy, Republikōm Koryje (Połedniowōm Koryjōm) ôd połednia. We Chinach a we samej Pōłnocnyj Koryje krej mianowany je Pukchosŏn ("Pōłnocny Chosŏn"; 북조선; 北朝鮮). Bukhan ("Han Pōłnocny"; 북한; 北韓) to miano popularne postrzōd miyszkańcōw Połedniowyj Koryje.